પ્રજાના પૈસે જલસા કરતાં અને પ્રજાની સેવાના નામે મેવા ખાતા આપણા રાજકારણીઆે લોકોની સેવા તો કરતા નથી પરંતુ પોતાના રાજકીય રોટલા શેકતા રહે છે અને તેનો ભોગ દેશની જનતા બની રહી છે. સંસદનું મોટાભાગે આખું બજેટસત્ર હો હા અને દેકારા કરવામાં ધોવાઈ ગયા પછી હવે ‘બંધ’નું રાજકારણ શરૂ થયું છે અને દેશની જનતાને છેલ્લા 10 દિવસમાં બે વખત ‘બંધ’નો સામનો કરવો પડયો છે. મોદી સરકાર દલિત વિરોધી છે અને તેમના શાસનમાં દલિતો ઉપર અત્યાચાર થઈ રહ્યા છે તેવા આક્ષેપો સાથે વિરોધપક્ષ એક થયો છે અને આંદોલનાત્મક કાર્યક્રમો આપી રહ્યાે છે.